**Informačná povinnosť prevádzkovateľa (3. časť) – Tržnica a Lanová dráha**

Príspevková organizácia **EKO-podnik verejnoprospešných služieb**, IČO: 00 491 870, so sídlom: Halašova 20, 832 90 Bratislava-Nové Mesto (ďalej v texte aj ako ,,**prevádzkovateľ**“ alebo len „**organizácia**“) je prevádzkovateľom „**Budovy Tržnice**“ nachádzajúcej sa na Šancovej ulici 112 v Bratislave (ďalej len ako „**Tržnica**“) a prevádzkovateľom „Lanovej dráhy Železná studnička – Kamzík, Bratislava“ nachádzajúcej sa v Bratislave[[1]](#footnote-1) (ďalej len „**LD Kamzík**“). Pri jej prevádzkovaní nevyhnutne prichádzame do kontaktu s osobnými údajmi. Nakoľko sa snažíme o zabezpečenie čo možno najlepších služieb pre našich návštevníkov, spracúvanie osobných údajov sa stáva pre nás nevyhnutným.

Týmto Vás chceme ubezpečiť, že je pre nás veľmi dôležité, aby boli Vaše osobné údaje chránené a aby boli spracúvané tak, aby sa predišlo hrozbe či porušeniu Vašich práv.

Pri spracúvaní osobných údajov preto rešpektujeme medzinárodné štandardy ochrany osobných údajov v súlade s **(i)** NARIADENÍM EURÓPSKEHO PARLAMENTU A RADY (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len ako ,,**Nariadenie**“) a **(ii)** zákonom č. 18/2018 Z. z. o ochrane osobných údajov a o zmene a doplnení niektorých zákonov (ďalej len ako ,,**Zákon**“).

* 1. **Základné informácie**
	2. Naša organizácia prichádza nevyhnutne do kontaktu s osobnými údajmi fyzických osôb, a to najmä s osobnými údajmi návštevníkov Tržnice a LD Kamzík. Pre účely zabezpečenia riadneho fungovania a bezpečnosti Tržnice a LD Kamzík sa však nemôžeme vyhnúť ani spracúvaniu osobných údajov iných fyzických osôb (napríklad osôb zachytených kamerovým záznamom v bezprostrednom okolí Tržnice a LD Kamzík).

1.2 Osobné údaje dotknutých osôb spracúvame na viaceré účely. Dbáme na to, aby boli spracúvané v súlade s aktuálnou legislatívou a zásadami spracúvania osobných údajov z nej vyplývajúcimi. Spracúvame len tie osobné údaje, ktorých spracovanie je na stanovený účel nevyhnutné. Všetky osobné údaje uchovávame bezpečne a výlučne po dobu nevyhnutnú na splnenie účelu ich spracúvania.

* 1. Zabezpečujeme, aby mali k osobným údajom prístup výlučne osoby poverené našou organizáciou na spracúvanie osobných údajov, resp. sprostredkovatelia, ktorí osobné údaje spracúvajú na základe udelených pokynov vychádzajúcich z platnej legislatívy. Všetky tieto osoby boli z našej strany upozornené na vážnosť otázky ochrany spracúvaných osobných údajov.
	2. Ako prevádzkovateľ sme prijali primerané personálne, organizačné a technické opatrenia za účelom zabezpečenia maximálnej miery ochrany osobných údajov s cieľom čo najviac znížiť riziko ich úniku či zneužitia. V prípade, že by došlo k porušeniu ochrany osobných údajov spôsobom, ktorý s veľkou pravdepodobnosťou povedie k vysokému riziku pre práva a slobody fyzických osôb, túto skutočnosť Vám ako dotknutej osobe bezodkladne oznámime.
	3. V zmysle platnej právnej úpravy vystupujeme voči Vám pri spracúvaní osobných údajov ako tzv. prevádzkovateľ. Z tohto postavenia nám voči Vám ako dotknutej osobe vyplýva **povinnosť informovať Vás o podstatných skutočnostiach týkajúcich sa spracúvania osobných údajov**. Za účelom splnenia tejto povinnosti si Vám týmto dovoľujeme poskytnúť **základné informácie ohľadom spracúvania Vašich osobných údajov a oboznámiť Vás s Vašimi právami, ktoré Vám pri takomto spracúvaní patria**.
	4. Osobné údaje, ktoré spracúvame, získavame v niektorých prípadoch priamo od Vás ako dotknutej osoby. Na stanovené účely však v určitých prípadoch spracúvame aj osobné údaje, ktoré sme získali monitorovaním činností osôb v priestoroch Tržnice a LD Kamzík alebo ich bezprostrednom okolí.

Aj tieto osoby tak pre dané prípady vystupujú voči našej organizácii ako **dotknuté osoby**, nakoľko spracúvame osobné údaje, ktoré sa ich týkajú.

* 1. Identifikačné a kontaktné údaje našej organizácie za účelom akýchkoľvek otázok či pripomienok ohľadom ochrany či spracúvania Vašich osobných údajov sú nasledovné:

**EKO-podnik verejnoprospešných služieb**

**IČO: 00 491 870**

**so sídlom: Halašova 20, 832 90 Bratislava-Nové Mesto**

**organizácia zapísaná v živnostenskom registri Okresného úradu Bratislava, č. živnostenského registra: 110-235965**

**e-mailový kontakt: info@ekovps.sk**

**telefónne číslo: +421 2 44 259 920**

* 1. Naša organizácia si na plnenie úloh súvisiacich so spracúvaním osobných údajov určila zodpovednú osobu.

Kontaktné údaje zodpovednej osoby sú nasledovné:

e-mailový kontakt: gdpr@ekovps.sk

telefónne číslo: +421 2 44 373 920

1. **Účely spracúvania osobných údajov a ďalšie informácie s tým spojené**

2.1 V súvislosti s prevádzkovaním Tržnice a LD Kamzík ako aj realizáciou aktivít spojených s jej prevádzkovaním **budeme ako prevádzkovateľ spracúvať osobné údaje na viaceré účely**, a to najmä:

1. **na účely monitorovania priestorov Tržnice a LD Kamzík, ktoré sú prístupné verejnosti a na ktorých sú vyhotovované kamerové záznamy, a to s cieľom zabezpečenia bezpečnosti návštevníkov Tržnice a LD Kamzík, ochrany majetku našej organizácie, Mesta Bratislava a majetku návštevníkov Tržnice a LD Kamzík a tiež s cieľom predchádzania trestnej činnosti v priestoroch Tržnice a LD Kamzík a odhaľovania kriminality**.

V týchto prípadoch nie je poskytnutie osobných údajov zákonnou ani zmluvnou požiadavkou, osobné údaje spracúvame na základe oprávneného záujmu našej organizácie. Neposkytnutie nevyhnutne potrebných osobných údajov by však mohlo viesť k odopretiu vstupu do priestorov Tržnice a LD Kamzík.

**Kategórie dotknutých osôb**

Na uvedený účel spracúvame osobné údaje fyzických osôb, ktoré vstúpili do priestorov Tržnice alebo LD Kamzík.

**Kategórie spracúvaných osobných údajov:**

Na uvedený účel spracúvame obrazový záznam fyzickej osoby, nachádzajúcej sa v priestoroch Tržnice alebo LD Kamzík a údaje o pohybe (t.j. zaznamenané údaje o vstupe, pohybe v priestore Tržnice alebo LD Kamzík a o opustení jej priestorov).

**Právny základ spracúvania osobných údajov**

Vo vyššie uvedených prípadoch sú Vaše osobné údaje spracúvané **na účel našich oprávnených záujmov (v zmysle čl. 6 ods. 1 písm. f) Nariadenia a ust. § 13 ods. 1 písm. f) Zákona)**.

**Naša organizácia má v tomto prípade oprávnený záujem na ochrane nášho majetku, majetku Mesta Bratislava a majetku návštevníkov Tržnice a LD Kamzík ako aj na maximalizovaní ich bezpečnosti. Taktiež máme oprávnený záujem na vykonávaní opatrení, ktoré môžu prispieť k predchádzaniu trestnej činnosti v priestoroch Tržnice a LD Kamzík a/alebo takúto trestnú činnosť pomáhať objasňovať.**

Dbáme na to, aby boli pri monitorovaní našich priestorov dodržiavané primerané personálne, organizačné a technické opatrenia s cieľom maximalizovať bezpečnosť a integritu spracúvaných údajov.

Ako návštevníci Tržnice alebo LD Kamzík máte právo byť vopred informovaní o monitorovaní priestorov Tržnice a LD Kamzík. Tieto sú preto označené piktogramom zobrazujúcim kameru, s odkazom na tento dokument.

**Doba uchovávania osobných údajov:**

Osobné údaje na uvedené účely budú uchovávané **po dobu štrnástich (14) dní** od ich získania.

1. **na účely monitorovania bezprostredného okolia Tržnice a LD Kamzík, ktoré je prístupné verejnosti, na ktorom sú vyhotovované kamerové záznamy, a to s cieľom zabezpečenia ochrany majetku našej organizácie, majetku Mesta Bratislava a majetku návštevníkov Tržnice a LD Kamzík a tiež s cieľom predchádzania trestnej činnosti a jej odhaľovania.**

Za bezprostredné okolie Tržnice a LD Kamzík, ktoré je monitorované, považujeme verejnosti prístupné priestory ako vstupy do budovy Tržnice, budovy údolnej stanice LD Kamzík a hornej stanice LD Kamzík, priľahlé parkovisko, príjazdová cesta ako pozemky nachádzajúce sa v bezprostrednej blízkosti budovy Tržnice, údolnej stanice LD Kamzík a hornej stanice LD Kamzík, ale aj priestory neprístupné verejnosti (skladové a administratívne priestory, strojovňa a kotolňa).

V týchto prípadoch nie je poskytnutie osobných údajov zákonnou ani zmluvnou požiadavkou, osobné údaje spracúvame na základe oprávneného záujmu našej organizácie.

**Kategórie dotknutých osôb**

Na uvedený účel spracúvame osobné údaje fyzických osôb, ktoré sa nachádzajú v bezprostrednom okolí budovy Tržnice, údolnej a hornej stanice LD Kamzík a/alebo osôb v priestoroch budovy Tržnice, údolnej a hornej stanice LD Kamzík bežne neprístupných verejnosti.

**Kategórie spracúvaných osobných údajov:**

Na uvedený účel spracúvame obrazový záznam fyzickej osoby, nachádzajúcej sa v bezprostrednom okolí budovy Tržnice, údolnej a hornej stanice LD Kamzík a/alebo osôb v priestoroch budovy Tržnice, údolnej a hornej stanice LD Kamzík bežne neprístupných verejnosti.

**Právny základ spracúvania osobných údajov**

Vo vyššie uvedených prípadoch sú Vaše osobné údaje spracúvané **na účel našich oprávnených záujmov (v zmysle čl. 6 ods. 1 písm. f) Nariadenia a ust. § 13 ods. 1 písm. f) Zákona)**.

**Naša organizácia má v tomto prípade oprávnený záujem na ochrane nášho majetku, majetku Mesta Bratislava a majetku návštevníkov Tržnice a LD Kamzík ako aj na predchádzaní trestnej činnosti a/alebo pomáhaní jej objasňovania.**

Dbáme na to, aby boli pri monitorovaní našich priestorov dodržiavané primerané personálne, organizačné a technické opatrenia s cieľom maximalizovať bezpečnosť a integritu spracúvaných údajov.

Ako návštevníci Tržnice a LD Kamzík máte právo byť vopred informovaní o monitorovaní bezprostredného okolia Tržnice a LD Kamzík a priestorov bežne neprístupných verejnosti. Monitorované priestory sú preto označené piktogramom zobrazujúcim kameru, s odkazom na tento dokument.

**Doba uchovávania osobných údajov:**

Osobné údaje na uvedené účely budú uchovávané **po dobu štrnástich (14) dní** od ich získania.

1. **na účely vykonania prepravy na LD Kamzík vrátane preverenia spôsobilosti cestujúceho na vykonanie jazdy na LD Kamzík, na účely zakúpenia cestovného lístka a na účel evidencie prehlásení osôb vykonávajúcich sprievod maloletej osoby do 10 rokov počas prepravy na LD Kamzík a/alebo vedúcich turistickej skupiny.**

Uvádzame, že preprava na LD Kamzík je spoplatnená pričom cena lístka sa spravidla odvíja od počtu jázd (teda či ide o jednosmerný alebo obojsmerný cestovný lístok) ako aj veku cestujúceho. V tejto súvislosti predávame rôzne kategórie cestovných lístkov, ktorých cena sa líši v závislosti od veku cestujúceho. Naša organizácia má teda oprávnený záujem na preverení totožnosti a veku cestujúcich za účelom určenia ceny prepravného na lanovej dráhe. Rovnako tak máme oprávnený záujme na preverení spôsobilosti a totožnosti cestujúceho vykonať prepravu na lanovej dráhe a vylúčiť z prepravy cestujúcich, ktorý môžu byť z prepraví vylúčený podľa Prepravného poriadku LD Kamzík a ktorý by mohli ohroziť bezpečnosť prevádzky LD Kamzík.

Zároveň v zmysle bodu 7.7. Prepravného poriadku platí, že dieťa do 10 rokov nesmie byť prepravované na sedačke samostatne, ale len v sprievode (prítomnosti) dospelej osoby, ktorá zodpovedá za jeho správanie a osobnú bezpečnosť počas jazdy na LD Kamzík. V prípade prepravy dieťaťa do 10 rokov na LD Kamzík preto vyžadujeme, aby dospelá osoba vykonávajúca sprievod dieťaťa do 10 rokov na LD Kamzík pred vykonaním prepravy na LD Kamzík podpísala čestné prehlásenie alebo iné obdobne prehlásenie o prevzatí zodpovednosti za ním sprevádzanú osobu do 10 rokov pri vykonaní prepravy na LD Kamzík.

Rovnako ak sa na LD Kamzík vykonáva preprava turistickej skupiny, ktorej súčasťou sú aj maloleté osoby (t. j. osoby mladšie ako 18 rokov), vyžadujeme, aby nám vedúci turistickej skupiny predložil pred vykonaním prepravy na LD Kamzík prezenčnú listinu tejto turistickej skupiny s údajmi o veku maloletých detí nachádzajúcich sa v jeho turistickej skupine. Zároveň vyžadujeme, aby pred vykonaním prepravy na LD Kamzík podpísal čestné prehlásenie alebo iné obdobné prehlásenie o správnosti údajov uvedených na ním predloženej prezenčnej listine jeho turistickej skupiny a/alebo o prevzatí zodpovednosti za jeho turistickú skupinu počas prepravy na LD Kamzík.

V uvedených prípadoch dochádza k spracúvaniu osobných údajov na základe oprávnených záujmov našej organizácie. V týchto prípadoch nie je poskytnutie osobných údajov zákonnou ani zmluvnou požiadavkou. V prípade neposkytnutia týchto osobných údajov by naša organizácia nemala možnosť zabezpečiť Vám riadnu prepravu na LD Kamzík, resp. v takomto prípade môže byť vykonanie prepravy na LD Kamzík odmietnuté.

**Kategórie dotknutých osôb**

Na uvedené účely spracúvame osobné údaje fyzických osôb – cestujúcich, ktorí vykonajú prepravu na LD Kamzík, alebo si za týmto účelom zakúpia cestovný lístok.

V prípade čestného prehlásenia spracúvame osobné údaje osoby, ktorá sa pod toto čestné vyhlásenie podpísala.

V prípade prezenčnej listiny turistickej skupiny spracúvame osobné údaje osôb uvedených na tejto prezenčnej listiny.

**Kategórie spracúvaných osobných údajov:**

Na uvedené účely spracúvame osobné údaje nachádzajúce sa na doklade totožnosti (napr. občiansky preukaz alebo cestovný pas), ktorý nám cestujúce predloží pri zakúpení cestovného lístka alebo kedykoľvek počas vykonania prepravy (najmä meno a priezvisko, titul, adresa trvalého bydliska, číslo občianskeho preukazu alebo pasu, dátum narodenia, fotografia).

V prípade čestného vyhlásenia spracúvame osobné údaje v rozsahu meno, priezvisko, dátum narodenia, číslo dokladu totožnosti (napr. občiansky preukaz, cestovný pas a pod.) a podpis dotknutej osoby.

V prípade prezenčnej listiny spracúvame osobné údaje v rozsahu meno, priezvisko a vek dotknutej osoby.

**Právny základ spracúvania osobných údajov**

Vo vyššie uvedených prípadoch sú Vaše osobné údaje spracúvané **na účel našich oprávnených záujmov (v zmysle čl. 6 ods. 1 písm. f) Nariadenia a ust. § 13 ods. 1 písm. f) Zákona)**.

**Naša organizácia má v tomto prípade oprávnený záujem n**a tom, aby si tom, aby si cestujúci zakúpili správny cestovný lístok zodpovedajúci ich vekovej kategórii a aby nedochádzalo k obohacovaniu cestujúcich na úkor našej organizácie zakúpením nesprávneho cestovného lístka. Rovnako tak máme oprávnený záujme na preverení spôsobilosti cestujúceho na vykonanie prepravy na lanovej dráhe a vylúčení cestujúceho z prepravy, pokiaľ by malo dôjsť ohrozeniu bezpečnosti prevádzky lanovej dráhy.

**Doba uchovávania osobných údajov:**

V prípade údajov uvedených na čestnom prehlásení alebo prezenčnej listine turistickej skupiny uchovávame osobné údaje dotknutej osoby po dobu **troch (3) rokov** odo dňa vykonania prepravy na LD Kamzík. V ostatných prípadoch osobné údaje neuchovávame.

1. **na účel evidencie a kontroly vstupu dotknutých osôb – nájomcov (evidencia vydaných povolení na vstup do Tržnice) do priestorov Tržnice mimo predajného času alebo do neverejných priestorov Tržnice, a to s cieľom zabezpečenia bezpečnosti našich zamestnancov a našich návštevníkov, ochrany majetku našej organizácie, Mesta Bratislava a majetku našich zamestnancov a návštevníkov a tiež s cieľom predchádzania trestnej a/alebo priestupkovej činnosti v týchto priestoroch a odhaľovania kriminality**.

V zmysle Trhového poriadku v objekte Tržnice (ust. § 5), ktorý bol vydaný na základe všeobecne záväzného nariadenie mestskej časti Bratislava-Nové Mesto č. 2/2018 zo dňa 10.04.2018 (ďalej len „**Trhový poriadok**“) je predajný čas tržnice stanovený nasledovne:

1. pondelok – piatok: 6:00 – 18:00 hod.
2. sobota: 6:00 – 14:00 hod.
3. nedeľa: zatvorené s výnimkou „zlatej“ nedeľa v mesiaci december, kedy je

predajný čas tržnice stanovený od 6:00 do 14:00 hod.

1. v ostatných dňoch uznaných štátom ako sviatok alebo v dňoch pracovného pokoja je Tržnica zatvorená.

Počas uvedeného predajného času ste Vy ako aj ostatní návštevníci Tržnice oprávnení vstupovať do priestorov Tržnice vyhradených pre pohyb verejnosti bez osobitného povolenia. Mimo predajného času Tržnice ste oprávnení do priestorov Tržnice (bez ohľadu na to, či ide o verejné alebo neverejné priestory Tržnice) vstupovať iba na základe písomného povolenia vydaného vedúcim Strediska Tržnice. Rovnako iba na základe písomného povolenia vydaného vedúcim Strediska Tržnice ste oprávnení vstupovať do neverejných priestorov Tržnice, a to aj počas predajného času Tržnice.

Jednotlivé povolenia na vstup do Tržnice následne evidujeme v osobitnej evidencii, pričom v takom prípade nevyhnutné môže dochádzať ku spracúvania Vašich osobitných údajov, ak je toto povolenie vydané pre fyzickú osobu. V prípade, ak je takéto povolenie vydané pre právnickú osobu, k spracúvaniu osobných údajov nedochádza.

V týchto prípadoch nie je poskytnutie osobných údajov zákonnou ani zmluvnou požiadavkou, osobné údaje spracúvame na základe oprávneného záujmu našej organizácie, a to vo forme zápisu osobných údajov dotknutých osôb v evidencii vydaných povolení na vstup do Tržnice alebo inej obdobnej evidencii. V prípade neposkytnutia osobných údajov môže dôjsť k zamedzeniu vstupu dotknutých osôb do priestorov Tržnice.

**Kategórie dotknutých osôb**

Na uvedený účel spracúvame osobné údaje fyzických osôb - nájomcov, ktorým bolo vydané povolenie na vstup do Tržnice.

**Kategórie spracúvaných osobných údajov:**

Na uvedený účel spracúvame nasledujúce osobné údaje: meno, priezvisko, titul, adresa trvalého/prechodného pobytu a IČO.

**Právny základ spracúvania osobných údajov**

Vo vyššie uvedených prípadoch sú Vaše osobné údaje spracúvané **na účel našich oprávnených záujmov (v zmysle čl. 6 ods. 1 písm. f) Nariadenia a ust. § 13 ods. 1 písm. f) Zákona)**.

**Naša organizácia má v tomto prípade oprávnený záujem na ochrane nášho majetku, majetku Mesta Bratislava a majetku našich zamestnancov a našich návštevníkov ako aj na maximalizovaní ich bezpečnosti. Taktiež máme oprávnený záujem na vykonávaní opatrení, ktoré môžu prispieť k predchádzaniu trestnej a/alebo priestupkovej činnosti v priestoroch Tržnice a/alebo takúto trestnú a/alebo priestupkovú činnosť pomáhať objasňovať.**

**Doba uchovávania osobných údajov:**

Osobné údaje na uvedené účely budú uchovávané **po dobu štyroch (4) rokov** odo dňa skončenia nájomnej zmluvy.

2.2 V závislosti od účelu spracúvania osobných údajov a súvisiaceho právneho základu ich spracúvania uchovávame osobné údaje na rôzne dlhé časové obdobia.

Vo všeobecnosti platí, že naša organizácia spracúva osobné údaje po dobu, pokiaľ pretrváva účel ich spracúvania. Po tejto dobe sa osobné údaje bezodkladne zlikvidujú.

Konkrétne doby uchovávania jednotlivých osobných údajov sú uvedené vyššie v tomto dokumente. Po ich uplynutí je naša organizácia oprávnená spracúvať osobné údaje dotknutej osoby len na zlučiteľné účely alebo na špeciálne účely, akými sú napríklad archivácia alebo štatistika.

2.3 V prípade záujmu o podrobné informácie o účeloch spracúvania Vašich osobných údajov, právnych základoch ich spracúvania a dobe ich uchovávania máte možnosť nahliadnutia do tzv. Záznamov o spracovateľských činnostiach našej organizácie, ktoré sú k dispozícii v priestoroch budovy Tržnice a LD Kamzík.

* 1. Príjemcom spracúvaných osobných údajov sú spoločnosti poverené poskytovaním právnych služieb, správca kamerového systému, spoločnosti poverené poskytovaním služieb bezpečnosti a ochrany majetku ako aj správou počítačových a sieťových služieb, súdy, orgány činné v trestnom konaní a Policajný zbor Slovenskej republiky.
	2. Poskytnuté osobné údaje nebudú predmetom prenosu do tretej krajiny a nebudú prenesené ani medzinárodnej organizácii.
	3. Pri spracúvaní osobných údajov nevykonávame automatizované rozhodovanie ani profilovanie.
	4. Vaše osobné údaje spracúvame výhradne na stanovený účel alebo na účel zlučiteľný so Zákonom alebo Nariadením, pričom tieto pravidlá sa aplikujú na každý z uvedených účelov.
1. **Práva dotknutej osoby**
	1. Ako dotknutej osobe Vám aktuálna a platná právna úprava garantuje v stanovenom rozsahu právo rozhodovať o nakladaní so svojimi osobnými údajmi. **Uplatniť nižšie uvedené práva môžete:**
2. **osobne na adrese našej organizácie: EKO-podnik verejnoprospešných služieb, Halašova 20, 832 90 Bratislava,**
3. **telefonicky na telefónnom čísle: +421 2 44 373 920**
4. **elektronicky prostredníctvom e-mailu na adrese info@ekovps.sk alebo**
5. **písomne na adrese: EKO-podnik verejnoprospešných služieb, Halašova 20, 832 90 Bratislava.**
	1. **V zmysle Nariadenia a Zákona máte nasledovné práva**:
6. **právo na prístup k osobným údajom**

Ako dotknutá osoba máte právo požadovať potvrdenie od našej organizácie o tom, či spracúvame Vaše osobné údaje a v prípade, že tomu tak je, získať kópiu týchto údajov a dodatočné informácie **vyplývajúce z čl. 15 Nariadenia, resp. § 21 Zákona**.

Takýmito dodatočnými informáciami sú informácie o účele spracúvania osobných údajov, kategórii spracúvaných osobných údajov, identifikácii príjemcu alebo o kategórii príjemcu, ktorému boli alebo majú byť osobné údaje poskytnuté, dobe uchovávania osobných údajov; ak to nie je možné, informáciu o kritériách jej určenia, práve požadovať od prevádzkovateľa opravu osobných údajov týkajúcich sa dotknutej osoby, ich vymazanie alebo obmedzenie ich spracúvania, alebo o práve namietať spracúvanie osobných údajov, práve podať návrh na začatie konania o ochrane osobných údajov, zdroji osobných údajov, ak sa osobné údaje nezískali od dotknutej osoby a existencii automatizovaného individuálneho rozhodovania vrátane profilovania.

Vyžiadané údaje Vám poskytneme bezplatne. V prípade, ak je žiadosť zjavne neopodstatnená alebo neprimeraná, najmä pre jej opakujúcu sa povahu, máme právo odmietnuť Vašu žiadosť vybaviť alebo si môžeme účtovať primeraný poplatok zodpovedajúci administratívnym nákladom spojeným s vybavením Vašej žiadosti.

Vašej žiadosti sa budeme snažiť vyhovieť bez zbytočného odkladu, najviac však do jedného (1) mesiaca od doručenia Vašej žiadosti. Uvedená lehota sa môže v prípade potreby predĺžiť o ďalšie dva (2) mesiace a to aj opakovane, pričom sa zohľadní komplexnosť žiadosti a počet vašich žiadostí. O každom predĺžení lehoty ako aj o dôvodoch jej predĺženia Vás budeme informovať.

1. **právo na opravu osobných údajov**

Ak dôjde k zmene Vašich osobných údajov, je potrebné, aby nám bola ich zmena čo najskôr oznámená. V prípade, že osobné údaje, ktoré o Vás spracúvame sú nesprávne alebo sú už neaktuálne, máte právo požadovať od nás ich opravu. Tiež máte právo na ich doplnenie, ak sú so zreteľom na účel ich spracúvania neúplné, pričom o ich doplnenie môžete žiadať formou doplnkového vyhlásenia.

1. **právo na výmaz osobných údajov**

Ako dotknutá osoba máte právo dosiahnuť u nás bez zbytočného odkladu vymazanie Vašich osobných údajov, a to v prípade splnenia niektorej z konkrétnych, nižšie uvedených podmienok zakotvených v platnej právnej úprave, teda ak:

* Vaše osobné údaje už nie sú potrebné na účel, na ktorý sa získali alebo inak spracúvali,
* svoj súhlas so spracúvaním osobných údajov odvoláte a neexistuje iný právny základ pre ich spracúvanie,
* namietate spracúvanie osobných údajov z dôvodu týkajúceho sa konkrétnej situácie vykonávanej na splnenie úlohy realizovanej vo verejnom záujme alebo pri výkone verejnej moci alebo na účel oprávnených záujmov našej organizácie vrátane profilovania a neprevažujú žiadne oprávnené dôvody na spracúvanie osobných údajov alebo vtedy ak namietate spracúvanie osobných údajov na účel priameho marketingu,
* osobné údaje sa spracúvajú nezákonne,
* je dôvodom pre výmaz splnenie povinnosti podľa osobitného predpisu alebo medzinárodnej zmluvy, ktorou je Slovenská republika viazaná,
* sa osobné údaje získavali v súvislosti s ponukou služieb informačnej spoločnosti.

V prípade, že boli Vaše osobné údaje zverejnené, zabezpečíme ich vymazanie s ohľadom na dostupné technologické možnosti.

Zároveň však upozorňujeme, že aj napriek uplatneniu Vášho práva na výmaz osobných údajov tieto nevymažeme, ak sú potrebné na preukazovanie, uplatňovanie alebo obhajovanie právnych nárokov.

1. **právo na obmedzenie spracúvania osobných údajov**

Ako dotknutá osoba máte právo na obmedzenie spracúvania Vašich osobných údajov ak:

* napadnete správnosť Vašich osobných údajov,
* spracúvanie je protizákonné, namietate vymazanie osobných údajov a žiadate namiesto toho obmedzenie spracúvania osobných údajov,
* naša organizácia ako prevádzkovateľ už osobné údaje nepotrebuje na účel spracúvania osobných údajov, ale potrebujete ich Vy na uplatnenie právneho nároku,
* namietate spracúvanie osobných údajov z dôvodu týkajúceho sa konkrétnej situácie, vykonávané na splnenie úlohy realizovanej vo verejnom záujme alebo pri výkone verejnej moci zverenej prevádzkovateľovi alebo na účel našich oprávnených záujmov, a to až do overenia, či oprávnené dôvody na strane našej organizácie ako prevádzkovateľa prevažujú nad Vašimi.

Upozorňujeme Vás však, že Vaše údaje budeme naďalej spracúvať, ak existujú dôvody na uplatňovanie právnych nárokov.

1. **právo na prenosnosť osobných údajov**

Ako dotknutá osoba máte právo kedykoľvek získať osobné údaje, ktoré sa Vás týkajú, a ktoré ste nám poskytli, a to v štruktúrovanom, bežne používanom a strojovo čitateľnom formáte. Tiež máte právo preniesť tieto údaje ďalšiemu prevádzkovateľovi (za predpokladu, že Vaše osobné údaje spracúvame na základe Vášho súhlasu alebo za účelom plnenia s Vami uzatvorenej zmluvy a spracúvanie sa vykonáva automatizovanými prostriedkami).

Ak to bude technicky možné, Vaše osobné údaje na základe Vašej žiadosti prenesieme druhému prevádzkovateľovi.

Toto právo nebude možné uplatniť na spracúvanie vykonávané z dôvodu plnenia úlohy realizovanej vo verejnom záujme alebo pri výkone verejnej moci.

1. **právo namietať spracúvanie osobných údajov**

**Ak spracúvame Vaše osobné údaje z dôvodu plnenia úlohy realizovanej vo verejnom záujme alebo pri výkone verejnej moci nám zverenej, alebo pokiaľ je spracúvanie vykonávané na základe našich oprávnených záujmov či oprávnených záujmov tretej strany, máte ako dotknutá osoba právo namietať voči takémuto spracúvaniu. Na základe Vašej námietky spracúvanie osobných údajov obmedzíme. Pokiaľ nepreukážeme závažné oprávnené dôvody spracúvania, ktoré prevažujú nad Vašimi záujmami, právami a slobodami alebo dôvody na preukazovanie, uplatňovanie alebo obhajovanie právnych nárokov, osobné údaje naďalej spracúvať nebudeme a zabezpečíme ich vymazanie.**

**Zároveň máte ako dotknutá osoba právo namietať proti spracúvaniu osobných údajov na účely priameho marketingu. Ak takéto spracúvanie namietnete, Vaše osobné údaje už na tento účel spracúvať nebudeme.**

Tiež máte právo na to, aby sa na Vás nevzťahovalo rozhodnutie, ktoré je založené výlučne na automatizovanom spracúvaní osobných údajov, vrátane profilovania, a ktoré má právne účinky, ktoré sa Vás týkajú alebo Vás podobne významne ovplyvňujú. Toto neplatí v prípade, ak sa uplatňujú zákonné výnimky, t. j. ak je takéto rozhodnutie (i) nevyhnutné na uzavretie zmluvy alebo plnenie zmluvy medzi Vami a našou organizáciou, (ii) vykonané na základe osobitného predpisu alebo medzinárodnej zmluvy, ktorou je Slovenská republika viazaná, a v ktorých sú zároveň ustanovené aj vhodné opatrenia zaručujúce ochranu práv a oprávnených záujmov dotknutej osoby, alebo ak je (iii) založené na Vašom výslovnom súhlase.

1. **právo podať návrh na začatie konania o ochrane osobných údajov**

Ak sa domnievate, že Vaše osobné údaje spracúvame v rozpore s Nariadením alebo Zákonom, máte právo obrátiť sa so svojim návrhom na začatie konania o ochrane osobných údajov/podať sťažnosť na dozorný orgán, ktorým je pre územie Slovenskej republiky Úrad na ochranu osobných údajov SR.

Môžete tak urobiť na nižšie uvedené kontaktné údaje:

**Úrad na ochranu osobných údajov**

**Hraničná 12**

1. **07 Bratislava**

**Slovenská republika**

**web: www.dataprotection.gov.sk**

1. **právo odvolať svoj súhlas**

**Ako dotknutá osoba máte právo kedykoľvek odvolať svoj súhlas so spracúvaním Vašich osobných údajov. Tým nie je dotknutá zákonnosť spracúvania osobných údajov založeného na súhlase dotknutej osoby pred jeho odvolaním.**

Pri odvolaní Vášho súhlasu so spracúvaním osobných údajov prosím uveďte Vaše údaje minimálne v rozsahu meno a priezvisko, adresa bydliska spolu s informáciou, že si neželáte, aby naša organizácia spracúvala Vašu osobné údaje.

3.3 Vyhlasujeme, že pri spracúvaní Vašich osobných údajov sa riadime zásadami spracúvania osobných údajov v čl. 5 Nariadenia a v ust. § 6 až § 12 Zákona, najmä, že:

**a)** osobné údaje spracúvame len zákonným spôsobom, spravodlivo a transparentne vo vzťahu k dotknutej osobe,

**b)** osobné údaje sú získavané v súlade so Zákonom a Nariadením na konkrétne určené, výslovne uvedené a legitímne účely,

**c)** osobné údaje sa získavajú len primerane, relevantne a výlučne v rozsahu, ktorý je nevyhnutný vzhľadom na účely, na ktoré sa spracúvajú,

**d)** prijali sme opatrenia, aby sme zabezpečili, že nesprávne spracúvané údaje sa bezodkladne vymažú,

**e)** osobné údaje uchovávame vo forme, ktorá umožňuje identifikáciu dotknutých osôb najviac po dobu potrebnú na dosiahnutie účelu, na ktorý sa osobné údaje spracúvajú,

**f)** osobné údaje spracúvame spôsobom, ktorý zaručuje primeranú bezpečnosť osobných údajov, vrátane ochrany pred neoprávneným alebo nezákonným spracúvaním a náhodnou stratou, zničením alebo poškodením, a za tým účelom sme prijali primerané technické a organizačné opatrenia,

**g)** sme si vedomí svojej zodpovednosti za dodržiavanie zásad spracúvania osobných údajov a sme spôsobilí tento súlad so zásadami spracúvania osobných údajov na požiadanie preukázať Úradu na ochranu osobných údajov Slovenskej republiky.

* 1. Našou snahou bolo formulovať vyššie uvedené informácie čo možno najzrozumiteľnejšie, aby ste mali konkrétnu a zreteľnú predstavu o tom, ako s osobnými údajmi narábame a aké práva môžete využiť na ich ochranu. V prípade, že Vám v súvislosti s ochranou osobných údajov pri ich spracúvaní našou organizáciou vyvstanú akékoľvek otázky, radi Vám na ne odpovieme. Za týmto účelom veľmi radi prijmeme Vaše podnety.

V tejto súvislosti sa tak môžete na nás obrátiť využitím e-mailovej adresy: info@ekovps.sk, resp. aj písomne na korešpondenčnej adrese našej organizácie.

* 1. Zároveň si vyhradzujeme právo tieto pravidlá zmeniť (a to najmä v prípade potreby uvedenia nového/nových účelov spracúvania Vašich osobných údajov a tiež v prípade zmien platnej právnej úpravy v oblasti spracúvania osobných údajov). V takom prípade Vás na zmenu pravidiel upozorníme, a to v dostatočnom predstihu.

1. Osobná visutá jednolanová dráha obežného systému s pevným uchytením dvojmiestnych sedačiek s údolnou stanicou Železná studnička – Snežienka a hornou stanicou Kamzík – Koliba. [↑](#footnote-ref-1)